བློ་བཟང་རྒྱལ་མཚན་གྱིས་ཉེན་བརྡ་རྒྱུན་སྒྲོག་དང་དུས་རྟག་ཏུ་དོགས་ཟོན་ཆེན་པོ་བྱ་རྒྱུ་རྒྱུན་འཁྱོངས་བྱས་ཏེ་ཐོག་མཐའ་བར་གསུམ་དུ་བརྟན་ལྷིང་སྲུང་སྐྱོང་གི་ལས་དོན་དེ་དོར་ཐབས་མེད་པའི་ལས་འགན་དང་འགན་འཁྲི་ཨང་དང་པོར་བརྩིས་ཏེ་སེམས་ཁྲལ་གྱི་འདུ་ཤེས་དང་ཉེན་ཁའི་འདུ་ཤེས་ཟབ་ཏུ་གཏོང་བ་དང་བརྟན་ལྷིང་སྲུང་སྐྱོང་གི་རྩ་བ་དེ་དམ་པོར་བཟུང་ནས་རྣམ་འགྱུར་བརྟན་པོ་དང་།ནུས་ལྡན་གྱི་བྱེད་ཐབས།ཏན་ཏིག་གི་སྤྱོད་ཚུལ་བཅས་ཀྱི་སྒོ་ནས་ལྗོངས་ཡོངས་ཀྱི་ཞི་མཐུན་བརྟན་ལྷིང་འགན་ལེན་བྱེད་དགོས།དོན་འཁྱོལ་ལ་དམ་འཛིན་བྱས་ཏེ་འགན་འཁུར་གྱི་སྙིང་སྟོབས་དར་སྤེལ་གཏོང་བ་དང་དོན་འཁྱོལ་གྱི་འདུ་ཤེས་ལ་ཤུགས་སྣོན་བརྒྱབ་སྟེ་ངོས་འཛིན་དོན་ཐོག་ཏུ་འཁྱོལ་བ་དང་།བྱེད་ཐབས་དོན་ཐོག་ཏུ་འཁྱོལ་བ།འགན་འཁྲི་དོན་ཐོག་ཏུ་འཁྱོལ་བ།སྒྲིག་ཁྲིམས་དོན་ཐོག་ཏུ་འཁྱོལ་བ་བཅས་བྱས་ནས་གཏིང་ཟབ་དང་།ཞིབ་ཕྲ།ཏན་ཏིག་བཅས་ཀྱི་རྨང་གཞིའི་ལས་དོན་ཡག་པོ་སྒྲུབ་པ་དང་ཇུས་ཡག་པོ་འདོན་པ་དང་རང་འགུལ་དམག་འཐབ་ཡག་པོ་བརྒྱབ་ནས་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་ཀྱི་རང་འགུལ་དབང་ཆ་སྟངས་འཛིན་ནན་པོ་བྱེད་དགོས།ལྟ་སྐུལ་མཛུབ་ཁྲིད་ལ་ཤུགས་སྣོན་བརྒྱབ་སྟེ་བརྟན་ལྷིང་སྲུང་སྐྱོང་གི་འགན་འཁྲིའི་ལམ་ལུགས་དོན་འཁྱོལ་ནན་པོ་བྱེད་པ་དང་བཙན་ཞིང་ནན་པའི་སྒྲིག་ཁྲིམས་ཀྱི་ཐོག་ནས་བརྟན་ལྷིང་སྲུང་སྐྱོང་གི་བྱེད་ཐབས་ཁག་དོན་ཐོག་ཏུ་འཁྱོལ་རྒྱུ་འགན་ལེན་བྱེད་དགོས།ཀུན་སེམས་གཅིག་སྒྲིལ་བྱས་ཏེབོད་སྐྱོད་པ་རྒན་གྲས་ཀྱི་སྙིང་སྟོབསདངལམ་གཉིས་ཀྱི་སྙིང་སྟོབསདར་སྤེལ་ཤུགས་ཆེན་བཏང་ནས་བླ་ན་མེད་པའི་རྒྱལ་ཁབ་ཀྱི་ས་ཆ་སྲུང་མཁན་དང་བདེ་སྐྱིད་ལྡན་པའི་ཁྱིམ་གཞིས་སྐྲུན་མཁན་ཞིག་བྱེད་པ་དང་མངའ་ཁོངས་སྲུང་བའི་འགན་འཁྲི་ཡོད་པ་དང་།མངའ་ཁོངས་སྲུང་བའི་འགན་འཁྲི་འཁུར་བ།མངའ་ཁོངས་སྲུང་བའི་འགན་འཁྲི་གཙང་སྒྲུབ་བཅས་བྱས་ཏེ་བྱ་སྤྱོད་དངོས་ཀྱི་ཐོག་ནས་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་ལ་ལྷག་བསམ་རྣམ་དག་མཐའ་གཅིག་ཏུ་བྱེད་དགོས་ཞེས་ནན་བཤད་གནང་བ་རེད།